கேள்வி: கோலா கிராய் தொடருந்து நிலையம் - பொது பற்றி தகவல் சொல்.
பதில்: 1920-ஆம் ஆண்டுகளில் கிழக்கு கடற்கரை இரயில்வே (''East Coast Railway'') எனும் தொடருந்து கட்டுமானத்தில் இருந்து கோலா கிராய் தொடருந்து நிலையத்தின் வரலாறும் தொடங்குகிறது. அதற்கு முன்னர், இந்தப் பகுதியில் வாரத்திற்கு ஒரு முறைதான் ஆற்றின் வழியாகப் படகுப் பயணங்கள் இருந்தன. அந்தப் படகுச் சேவையை, டப் டிவலப்மெண்ட் ரிவர் ஸ்டீமர் (''Duff Development River Steamers'') எனும் பெயரில் கிளாந்தான் நடத்தி வந்தது. வாரத்திற்கு ஒரு முறை தான் கிராம மக்கள் பாசிர் மாஸ் நகரத்திற்கு வர முடியும்.